El president de la Generalitat Valenciana firma el conveni de col·laboració amb PowerCo per a desenvolupar el Battery Campus
09 de juliol 2024

![](/media/uq1bbkjx/firma-1_c.jpg?width=850&height=566.6666666666666)

El president de la Generalitat Valenciana, Carlos Mazón, ha firmat el conveni de col·laboració entre la Generalitat i PowerCo per a desenvolupar el projecte del Battery Campus. El pla formatiu té un pressupost de 35,6 milions d'euros per a la construcció del campus, a més de 5,4 milions d'euros destinats a equipament i despeses de personal.

Per a la posada en marxa del Battery Campus s'ha dissenyat un pla formatiu que inclou la impartició d'FP dual, cursos d'especialització, FP dels graus A, B i C, així com programes de màster en enginyeria o doctorats en tecnologies de cel·les de bateries.

L'acte de la firma del conveni ha tingut lloc este matí en el Palau de la Generalitat Valenciana amb l'assistència de la primera tinenta d'alcalde de l'Ajuntament de Sagunt, María José Carrera; i el regidor dels departaments d'Educació i Promoció Econòmica, Raúl Palmero.

![](/media/iizbrhnv/firma-3_c.jpg?width=850&height=566.6666666666666)

María José Carrera ha manifestat que per a l'Ajuntament de Sagunt és fonamental apostar per la formació: "Especialment en aquelles àrees en les quals s'estan generant llocs de treball. Estem molt satisfets que tiren avant iniciatives com el Campus Battery, que permetran a l'alumnat estar preparat per a accedir a un lloc de treball en la gigafactoria de PowerCo-Volskwagen".

La primera tinenta d'alcalde de l'Ajuntament de Sagunt també ha declarat: "Millorar l'ocupabilitat d'aquelles persones que es troben en desocupació a la nostra ciutat i, sobretot, garantir a la nostra joventut que tinga oportunitats per a incorporar-se al mercat laboral, que és la nostra prioritat. I en això continuarem treballant, en col·laboració amb la resta d'administracions públiques i amb les empreses del nostre municipi".

![](/media/2zflfz1p/240709-pre-campus-battery-foto2_c.jpg?width=850&height=619.313063063063)

![](/media/hdfhu0km/firma-2_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-president-de-la-generalitat-valenciana-firma-el-conveni-de-col-laboració-amb-powerco-per-a-desenvolupar-el-battery-campus/ "Facebook")
*   [](http://twitter.com/share?url=https://aytosagunto.es/va/actualitat/el-president-de-la-generalitat-valenciana-firma-el-conveni-de-col-laboració-amb-powerco-per-a-desenvolupar-el-battery-campus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-president-de-la-generalitat-valenciana-firma-el-conveni-de-col-laboració-amb-powerco-per-a-desenvolupar-el-battery-campus/ "Linked In")
*   [](mailto:?body=https://aytosagunto.es/va/actualitat/el-president-de-la-generalitat-valenciana-firma-el-conveni-de-col-laboració-amb-powerco-per-a-desenvolupar-el-battery-campus/)